**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 6 ОТ ЗАСЕДАНИЕ НА ОИК НА 09.09.2021 Г.

Днес, 09.09.2021 г. на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

1. Момчил Станков – председател;
2. Наталия Петрова – зам.-председател;
3. Сийка Стоянова – секретар;
4. Нина Каменова – член;
5. Марушка Петрова – член;
6. Данчо Николов – член;
7. Христинка Христова – член;
8. Габриела Спасова – член;
9. Красимир Каменов – член;

Налице е кворум за провеждане на заседанието.

ДНЕВЕН РЕД:

|  |  |
| --- | --- |
| **№** | **Материали за заседанието:** |
|  | Жалба вх. № 8/09.09.2021г. получена по електронен път в 16:52 часа на 08.09.2021г. от адв. Стефан Стефанов – пълномощник на ПП „Движение България на гражданите“ |
|  | Писмо за предложение за тираж на бюлетините за частичните избори за кмет на кметство Арчар на 03.10.2021 г. в Община Димово |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т.1 от същия.

След обсъждане от комисията се проведе гласуване със следния резултат:

Гласували 9 членове на ОИК Димово: ЗА 9 - Момчил Станков; Наталия Петрова; Сийка Стоянова; Нина Каменова; Марушка Петрова, Данчо Николов; Христинка Христова, Габриела Спасова, Красимир Каменов, ПРОТИВ – няма.

**1.** **Жалба вх. № 8/09.09.2021г. получена по електронен път в 16:52 часа на 08.09.2021г. от адв. Стефан Стефанов – пълномощник на ПП „Движение България на гражданите“:**

В Общинска избирателна комисия – Димово е постъпила жалба вх. № 8/09.09.2021г. получена по електронен път в 16:52 часа на 08.09.2021г. от адв. Стефан Стефанов – пълномощник на ПП „Движение България на гражданите“ със следното съдържание:,,С настоящата жалба Ви сезирам за нарушение на разпоредбите на изборното законодателство от страна на кандидата за кмет на кметство с. Арчар за частичните избори на 03.10.2021г., издигнат от МК ,,НОВОТО ВРЕМЕ“-Веселина Кирилова Данаилова. На 07.09.2021г. същата, от личния си профил във Фейсбук, агитира като отправя послание за подкрепа на кандидатурата си. Същото е преди старта на предизборната компания-13.09.2021г.“ с приложен скрийншот на публикацията.

След обсъждане от комисията се проведе гласуване със следния резултат:

Гласували 9 членове на ОИК Димово: ЗА 9 - Момчил Станков; Наталия Петрова; Сийка Стоянова; Нина Каменова; Марушка Петрова, Данчо Николов; Христинка Христова, Габриела Спасова, Красимир Каменов, ПРОТИВ – няма.

ОИК Димово Реши:

По допустимостта на жалбата – същата е недопустима. Становището на ОИК Димово в тази насока е базирано на факта, че жалбата е подадена от нелегитимен представител, тъй като към жалбата няма приложено надлежно пълномощно, от което да се почерпи информация относно легитимността на адвоката представител на жалбоподателя.

Независимо, от което ОИК Димово реши да разгледа жалбата по същество, като единодушно констатира, че същата не следва да се смята за основателна. Визираното в нея нарушение на съществуващото законодателство не е извършено и на практика не съставлява нарушение на закона. Мотивите в тази насока са следните: лицето, за което се твърди, че е извършило нарушение на избирателното законодателство по същество е изразило своя воля едва след като е било надлежно регистрирано като кандидат за кмет от ОИК Димово на 07.09.2021 г.

От друга страна публикуваното съобщение в интернет пространството лицето е изразило пожелателно становище да бъде подкрепено като кандидат за кмет. Цитираното становище е: ,,надявам се за вашата подкрепа“, в което волеизявление липсват данни за принуда, заплаха или друго недопустимо от закона поведение на кандидат за кмет на населено място, водени от които доводи ОИК Димово приема, че жалбата е неоснователна и по същество.

**2.** **Писмо за предложение за тираж на бюлетините за частичните избори за кмет на кметство Арчар на 03.10.2021 г. в Община Димово:**

НА ОСНОВАНИЕ ПОДАДЕНО УСТНО ИСКАНЕ ЗА УТВЪРЖДАВАНЕ НА ТИРАЖА НА БЮЛЕТИНИТЕ

Предложение за тираж на бюлетините за частичните избори за кмет на кметство Арчар на 03.10.2021 г. в Община Димово:

След обсъждане от комисията се проведе гласуване със следния резултат:

Гласували 9 членове на ОИК Димово: ЗА 9 - Момчил Станков; Наталия Петрова; Сийка Стоянова; Нина Каменова; Марушка Петрова, Данчо Николов; Христинка Христова, Габриела Спасова, Красимир Каменов, ПРОТИВ – няма.

ОИК Димово Реши:

Бюлетините за частичните избори за кмет на кметство с.Арчар да бъдат в тираж 2080/ две хиляди и осемдесет/ броя.

След изчерпване на дневния ред председателят закри заседанието в 16:30 часа.

 ПРЕДСЕДАТЕЛ :

 СЕКРЕТАР :